hy hy hy hy hy hy hy hy hy hy hy hy hy hy hy hy cs hy hy hy it hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy cs hy hy hy it hy hy hy hy hy hy hy hy hy hy hy it en fr hy es en es en hy hy hy hy hy hy hy hy hy hy es en es en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
ՀՀ տարբեր գյուղերում ադրբեջանցիներ են բնակվել, հիմա ի՞նչ, ասենք՝ այդ գյուղերն ադրբեջանակա՞ն են․ Շուշիի քաղաքապետ․168.am - Ազգ
Welcome! մուտք գործել Ձեր հաշիվը
Մոռացե՞լ եք Ձեր գաղտնաբառը։ Օգնություն
ա գաղտնաբառը կլինի էլեկտրոնային փոստով ձեզ.
Նիկոլ Փաշինյանի՝ Շուշիի վերաբերյալ արված հայտարարությամբ թշնամու ջրաղացին ջուր է լցվում, այնպես, ինչպես միշտ եղել է։ Այս մասին 168.am-ին ասել է Արցախի Հանրապետության Շուշի քաղաքի քաղաքապետ Արծվիկ Սարգսյանը։
Ըստ Շուշիի քաղաքապետի, Նիկոլ Փաշինյանը ՀՀ քաղաքական թիվ մեկ ամբիոնից նման հայտարարություն անելով՝ հերթական անգամ ցանկանում է ասել, որ հայկական կողմը պարտվել է, որ Ադրբեջանն ավելի ուժեղ է, բայց այդպես չէ, քանի որ հայկական կողմի դեմ Ադրբեջանը միայնակ չի պատերազմել։
«Եթե պատերազմում ներգրավված լիներ միայն Ադրբեջանը, ապա ղալաթ կաներ, որ կարողանար հաղթանակ տանել, չորս պետության դեմ ենք կռվել, որոնք Արցախի դեմ օգտագործեցին աշխարհում եղած ժամանակակից բոլոր զինատեսակները։ Հայտարարություններ անելուց առաջ պետք է մի քիչ մտածել, գուցե Նիկոլ Փաշինյանն ուզում է այդ հոգսից թեթևանա, որ այսպես է եղել, սակայն դա դեռ ապացույց չէ։ Նման հայտարարությամբ, բացի այն, որ Նիկոլ Փաշինյանն ուզում է մեղքերին քավություն տալ, նաև Պուտինի խոսքին է հակադրվում, որ հոկտեմբերի 20-ին առաջարկել է դադարեցնել պատերազմը, գուցե ինքը պայմանավորվել էր, որ Շուշին հանձներ։ Եթե Շուշիի պաշտպանությունը ճիշտ կազմակերպեր, իհարկե, այն հնարավոր չէր հանձնել։ 1992 թվականին 1700 հոգի թուրք հարձակվել էին Քարին Տակի վրա, բայց մի թիզ անգամ առաջ չէին եկել։ Հիմա սրանք այդ նախապատրաստական քայլերն են, որ ժողովրդին համոզի, թե այդպես է եղել, Շուշին տվել ենք։ Շուշին ունեցել է 11 եկեղեցի, ինչպե՞ս կարող են ասել՝ ադրբեջանական, Շուշին նաև մեծ գրողներ, պատմաբաններ է ունեցել, ՀՀ առաջին նախագահ Արամ Մանուկյանը Շուշիում է ծնվել, այսօր նրա անվան փողոցը կա Շուշիում, կարո՞ղ է այդ մարդիկ ադրբեջանցիներ են եղել, իհարկե՝ ոչ»,- հավելեց Ա. Սարգսյանը։
Նա շեշտեց, որ առաջին դեմքերի կողմից նման հայտարարություններ անելը սխալ է։
«Եկեք մի բան պատկերացնենք, ժամանակ է եղել, որ ՀՀ տարբեր գյուղերում ադրբեջանցիներ են բնակվել, հիմա ի՞նչ, ասենք, որ այդ գյուղերն ադրբեջանակա՞ն են։ Ինչո՞ւ Փաշինյանը չի խոսում Նախիջևանի մասին, որը եղել է հայկական, ինչո՞ւ այդ բարձր ամբիոնից չի հայտարարում, որ Շահումյանը Արցախ է, և վերջ, մի ժամանակ դուխով ասում էր՝ «Արցախը Հայաստան է, և վերջ», թող ասի՝ Գետաշենը Արցախ է, և վերջ։ Գուցե այդ ելույթներից վախենո՞ւմ է․ պետք չէ վախենալ, մեր թիվ մեկ ղեկավարը պետք է այդ մասին խոսի, որ ժողովրդի ոգին վերականգնվի։ Հիմա երևի մեր ժողովուրդը թուրք է տեսնում, դողում է, ժամանակին ադրբեջանցիներն էին այդպես դողում։ Շատ է եղել, երբ մենք 90-ականներին գնացել ենք դիրքեր, տեսել ենք՝ թշնամին դիրքը թողել ու փախել է, սա ի՞նչ է նշանակում, նշանակում է, որ նրանք վախենում էին։ Հիմա այնպես է ստացվել, որ ադրբեջանցին, որտեղ գալիս իր դրոշը դնում է, այնտեղից հայը պետք է նահանջի, թիվ մեկ ղեկավարը պետք է հայտարարի, որ՝ վերջ, պետք է այդ ամենը դադարեցվի։ Ադրբեջանն ի՞նչ պետություն է, բայց այսօր այնպես է ներկայանում, որ Հայաստանից ավելի հին է, Ալիևը նույնիսկ հայտարարում է, որ Երևանն ադրբեջանական է, կարո՞ղ է վաղն էլ Նիկոլ Փաշինյանն ասի, որ Երևանն էլ է ադրբեջանական քաղաք։ Ազգը պետք է հասկանա ու ոտքի կանգնի, ասի, որ նման լիազորություն իրեն որևէ մեկը չի տվել, ինչպես դուխով ընտրվել է, այնպես էլ պետք է աշխատի։ Եթե չի կարողանում, ավելի լավ է ասի, որ չի կարողանում»,- եզրափակեց Արծվիկ Սարգսյանը»,- ասել է նա։
Հիշեցնենք, որ Նիկոլ Փաշինյանը հունվարի 20-ին ԱԺ-ում կառավարության հետ հարցուպատասխանի ժամանակ անդրադառնալով ԲՀԿ-ական պատգամավոր Նաիրա Զոհրաբյանի հարցին՝ պատերազմը դադարեցնելու և Շուշին հայկական պահելու վերաբերյալ, հայտարարել էր, որ Շուշին ազատագրելուց առաջ ունեցել է 90 տոկոս ադրբեջանական բնակչություն, և այդ քանակի բնակչություն ունենալու դեպքում ուզում են Շուշին համարել հայկական Շուշի՞։
«Ընդհանրապես չի եղել քննարկման մի տարբերակ, որ ադրբեջանցի փախստականները՝ ոչ միայն հիմա, ընդհանրապես բանակցային գործընթացի ողջ ընթացքում, որ ադրբեջանցի փախստականները Շուշի չվերադառնան: Իսկ Շուշին հակամարտությունից և ազատագրումից առաջ ունեցել է 90 և ավելի տոկոս ադրբեջանական բնակչություն: Այսինքն՝ դուք ուզում եք ասել, որ 90 և ավելի տոկոս ադրբեջանցի բնակչություն ունեցող Շուշի քաղաքը հայկակա՞ն է՝ իր այդ կարգավիճակով»,- ասել էր Ն. Փաշինյանը։
Նախորդ հոդվածըՇուշիի՝ ադրբեջանական քաղաք լինելու մասին Փաշինյանի հայտարարությունը տգիտության հետևանք է. Միքայել Մինասյան
Հաջորդ հոդվածըԱրաքս գետի հյուսիսային կողմի (ներկայիս Ադրբեջան) բնակչության վիճակագրությունը՝ 1917 թ. -ին
ՀԱՐԱԿԻՑ ՀՈԴՎԱԾՆԵՐԱՎԵԼԻ ՇԱՏ ՀԵՂԻՆԱԿԻ
19-ամյա Վախթանգ Մասումյանը վիրավորվելուց երեք օր անց, գիտակցության չգալով, մահացել է. News.am
Ադրբեջանը Հայաստանին է փոխանցել 32 հայ զինվորի մարմին
Մենք թույլ կտանք, որ Ջերմուկում շրջափակման մեջ հայտնված ադրբեջանցի զինվորները հեռանան ու միանան իրենց ստորաբաժանմանը
Գևորգ Գյուլումյան - 25/09/2022
Գևորգ Գյուլումյան - 25/09/2022
«Այո՛, Հայաստանի ծախու իշխանությունը թշնամական թուրքիային է հանձնել Քրդստանի բանվորական կուսակցության երկու զինյալի». Աբրահամ...
Գևորգ Գյուլումյան - 25/09/2022
«Խաղաղության» կուսակցությունը պատերազմ, պարտություն, կորուստներ ու մահեր բերեց
Իշխան Թովմասյան - 25/09/2022
Հայ-իրանական սահմանը՝ Թեհրանի համար կարմիր գիծ
Գևորգ Գյուլումյան - 25/09/2022
Թուրքիայի և Ադրբեջանի ՊՆ ղեկավարները քննարկել են Բաքվի ագրեսիան ընդդեմ Հայաստանի
Իշխան Թովմասյան - 25/09/2022
ԱՄՆ-ը փորձում է ամբողջ աշխարհն իր հետնաբակի վերածել․ Լավրով
Գևորգ Գյուլումյան - 25/09/2022
Արծիվների պես կռվել են. Սյունիքում հարձակման ենթարկված դիրքերի մասին
Գևորգ Գյուլումյան - 25/09/2022
ԱՄՆ դեսպանը կարծում է, որ Ֆինլանդիան և Շվեդիան կարող են ընդունվել ՆԱՏՕ մինչև 2022...
Գևորգ Գյուլումյան - 25/09/2022
Գերմանիայում հայտարարել են ռուսական գազի անհրաժեշտության մասին Ուկրաինայում իրավիճակի կարգավորումից հետո
Գևորգ Գյուլումյան - 25/09/2022
"Վահան Թեքեյան" Սոցիալ-Մշակութային Հիմնադրամ
Բոլոր իրավունքները պաշտպանված են։
Կայքի նյութերը տարածելիս հղումը կայքին պարտադիր է։
կապվել մեզ հետ: info@azg.am
© AZG-2022։ Կայքը պատրաստել է Vavati Group ընկերությունը